Dunavecse Város Önkormányzata Pénzügyi, Ügyrendi és Városgazdálkodási Bizottsága

248-5/2023.

JEGYZŐKÖNYV

Készült a bizottság 2023. május 24-én /14,00-14,48 / megtartott üléséről

Az ülés helye: Városháza ülésterme
Jelen vannak:

Molnár Gyula képviselő, a bizottság elnöke, Tóth József képviselő, a bizottság elnökhelyettese, Aranyi János Gábor képviselő, a bizottság tagja (3 fő) 

Tanácskozási joggal jelen vannak:

Vörös Sándor polgármester, Kochné Vadászi Borbála alpolgármester, Kovács Péter képviselő, Sándor Zsombor képviselő, Nagy Erzsébet jegyző, Ginál Róbert gazdálkodási csoportvezető, Horváth-Gallai Eszter igazgató (Vikár Béla Művelődési Ház), Aranyi Ágota intézményvezető (Vikár Béla Könyvtár), Erdős Erika mb. óvodavezető (Százszorszép Óvoda) Liptai-Kölesdi Ágnes bölcsődevezető (Dr. Kolozs Gergely „Tipegő” Bölcsőde)

Jegyzőkönyvvezető: Marticsné Molnár Szilvia

Molnár Gyula képviselő, a bizottság elnöke

Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Aranyi János Gábor fogja aláírni. Javasolta, hogy a 2023. május 24-i testületi ülés elé kerülő alábbi napirendi pontokat tárgyalja meg és véleményezze a bizottság, javaslom, hogy egy ponttal egészüljön ki a napirend: 7. i) Dunavecse Kölcsey, Kisfaludy és Bem utcák szennyvízelvezetési terve
Elnök úr megkérdezi a bizottság tagjaitól, hogy ki ért egyet a napirendi pontokkal?

A bizottság tagjai 3 igen szavazattal, ellenszavazat nélkül az alábbi határozatot hozták:

65/2023. (V. 24.) P. Ü. V. Biz. normatív határozata

Napirend elfogadása

(2023. május 24.)











H a t á r o z a t

       I.       3.) A 2022. évre vonatkozó éves, összefoglaló ellenőrzési jelentés
          elfogadása
                  II.     4.)  Javaslat az önkormányzat 2022. évi zárszámadásának megtárgyalása, - a 

                                 zárszámadási rendelet megalkotása. 
                 III.    5.)  Javaslat az önkormányzat vagyonáról és a vagyongazdálkodás 

                                 szabályairól szóló rendelet módosítására
                 IV. 7. a)  Békepárti határozat elfogadása

  V.  7. b)  Javaslat a helyi építési szabályokról szóló rendelet módosítására
  VI. 7.c)  Javaslat a közterület nevek megállapításáról, valamint a házszámozásról

                  szóló rendelet módosítására
  VII.  7.d)   Közbeszerzési eljárással kapcsolatos döntés      

VIII.7.e)  Múzeum ingyenes tulajdonba adásának kezdeményezése

IX.  7. f)  Pályázati felhívásra beérkezett ajánlatok megtárgyalása 

                 (önkormányzati ingatlan értékesítése, 1849/2)
X.  7. g)   Javaslat önkormányzati ingóság értékesítésére (homlokrakodó)
               XI. 7. h)  Döntés pályázaton való indulásról

               XII. 7.i)  Dunavecse Kölcsey, Kisfaludy és Bem utcák szennyvízelvezetési 
                              terve

A napirendi pontok elfogadása után megkezdődött azok egyenkénti tárgyalása.

I. Napirend:
     3.) A 2022. évre vonatkozó éves, összefoglaló ellenőrzési jelentés elfogadása
          Előterjesztő: Vörös Sándor polgármester
          Előterjesztésért felelős: Ginál Róbert gazdálkodási csoportvezető
Molnár Gyula képviselő, a bizottság elnöke

A 2022. évben a belső ellenőrzési tevékenységet az önkormányzat által megbízott Rogács Zsolt Viktor látta el. Az általa elvégzett ellenőrzésről, az ellenőrzési jelentésben foglaltakról az alábbiak szerint adnak számot: A 2022. évben egy ellenőrzési feladat került meghatározásra a „Az önkormányzat és intézményei szabályozottságának vizsgálata” tárgyú ellenőrzés volt tervezve. Az ellenőrzés keretében az önkormányzati szabályzatok meglétének és megfelelőségének ellenőrzése volt a cél.

Az ellenőrzésről, a jelentésben foglaltakról, a megvalósított intézkedésekről éves összefoglaló jelentést készítettünk. Az összefoglaló jelentés részletesen beszámol a 2022. év terhére tervezett tevékenységről, a jelentés hibát nem állapított meg, 1 esetben javasolta a szabályzatban foglaltak gyakorlathoz történő igazítását.
A fenti ellenőrzéshez kapcsolódóan az ellenőrzési jelentést, az éves összefoglalót, az ellenőrzések nyilvántartása az előterjesztéshez csatolva van. Javaslom a 2022. évre vonatkozó éves összefoglaló ellenőrzési jelentés elfogadását.
Molnár Gyula képviselő, a bizottság elnöke

Megkérdezem a bizottság tagjaitól, hogy van-e valakinek kérdése a napirenddel kapcsolatban?

A bizottság tagjai részéről kérdés nem merült fel. 

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet az ellenőri jelentés elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

66/2023. (V.24.) P.Ü.V. Biz.hat.

A 2022. évre vonatkozó éves, összefoglaló ellenőrzési jelentés

elfogadása











H a t á r o z a t
 1./ A Pénzügyi, Ügyrendi és Városgazdálkodási Bizottság megtárgyalta a 2022. évre vonatkozó éves, összefoglaló ellenőrzési jelentés elfogadásáról szóló előterjesztést és azt elfogadásra javasolja a képviselő-testület számára. 
2./  Ezen határozatról értesül:

- Molnár Gyula képviselő, a bizottság elnöke
II. Napirend:
        5.) Javaslat az önkormányzat 2022. évi zárszámadásának megtárgyalása, - a 

              zárszámadási rendelet megalkotása. 
              Előterjesztő: Vörös Sándor polgármester
              Előterjesztésért felelős: Ginál Róbert gazdálkodási csoportvezető
Molnár Gyula képviselő, a bizottság elnöke

A kiadott anyagban láthatjuk, hogy 1.944.167.581 Ft bevétellel, illetve 1.504.804.143 Ft kiadással zártuk a 2022. évet, pénzmaradvány keletkezett. Átnéztem az előterjesztést és úgy gondolom, hogy eredményes gazdálkodásról kaptunk tájékoztatást. A magam részéről elfogadásra javaslom a zárszámadási rendelet tervezetet. Mondjátok el véleményeteket.
Tóth József képviselő, a bizottság elnökhelyettese

Javaslom, hogy fogadjuk el a zárszámadási rendelet tervezetet. 
Molnár Gyula képviselő, a bizottság elnöke

Megkérdezem a bizottság tagjaitól, hogy van-e kérdés a napirenddel kapcsolatban?

A bizottság tagjai részéről kérdés nem merült fel. 

Megkérdezem a bizottság tagjaitól, hogy ki ért egyet a zárszámadási rendelet tervezet elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

67/2023. (V.24.) P.Ü.V. Biz.hat.

Javaslat az önkormányzat 2022. évi zárszámadásának

megtárgyalása,  a zárszámadási rendelet megalkotása










            H a t á r o z a t
 1./ A Pénzügyi, Ügyrendi és Városgazdálkodási Bizottság megtárgyalta az önkormányzat 2022. évi zárszámadásáról szóló előterjesztést és a rendelet tervezetet elfogadásra javasolja a képviselő-testület számára. 

2./  Ezen határozatról értesül:

- Molnár Gyula képviselő, a bizottság elnöke

III. Napirend:
      4.)  Javaslat az önkormányzat vagyonáról és a vagyongazdálkodás 

             szabályairól szóló rendelet módosítására

             Előterjesztő: Vörös Sándor polgármester

             Előterjesztésért felelős: Nagy Erzsébet jegyző
Molnár Gyula képviselő, a bizottság elnöke

Az önkormányzat vagyonáról és a vagyongazdálkodás szabályairól szóló 10/2014. (V.05.) önkormányzati rendelet és annak mellékleteiben vannak felsorolva és csoportosítva az önkormányzat tulajdonában lévő vagyonelemek. Az év közben bekövetkezett változásokat, szükséges a rendeletben átvezetni minden évben zárszámadás elfogadásáig és az ingatlan vagyonkataszterrel összevetni. 2022. évben a táblázatban szereplő ingatlanok kerültek értékesítésre, melyek az üzleti vagyon körébe tartoznak és a rendelet 2. melléklete tartalmazza:

A rendelet nem tartalmazta a Csősz utca telket, mely 1849/12 hrsz-ú 509 m2 nagyságú, ezzel ki kell egészíteni a rendeletet. A vagyonrendelet felülvizsgálata és módosítása a zárszámadás elfogadásához kapcsolódók. A zárszámadási rendeletnek legkésőbb május 31. napjáig kell hatályba lépnie. Javaslom a rendelet tervezet elfogadását.
Tóth József képviselő, a bizottság elnökhelyettese

Kérdésem, hogy szokta-e valaki ellenőrizni, hogy az önkormányzati lakásban milyen körülmények vannak, hogyan használják a lakást?
Vörös Sándor polgármester úr
A Zrínyi utca, Futár utcában lévő lakások voltak ellenőrizve két héttel ezelőtt. 

Nagy Erzsébet jegyző

Minden évben nincs teljes körű ellenőrzés.

Tóth József képviselő, a bizottság elnökhelyettese

A lakásrendeletben nincs rögzítve, hogy milyen időközönként kell?
Nagy Erzsébet jegyző

Évente kellene, de nem mindig van rá kapacitás. 
Tóth József képviselő, a bizottság elnökhelyettese

Ha nincs egy lakáson a tulajdonos szeme, akkor azok a lakások egy idő után teljesen leépülnek. 
Vörös Sándor polgármester úr

A legproblémásabb részen időnként megfordulok vagy én vagy a hatósági csoportvezető, mert egyéb probléma is van. A Fő út 40. sz. alatt lakók megbízhatók, a múlt évben volt felújítás, akkor ellenőrizve voltak. A Fő út 24. sz. alatti lakások ritkábban vannak ellenőrizve, van olyan lakás, ahol hivatali dolgozó lakik. A Vasút utca 6. sz. alatt, a Hősök tere 1., a Városkert utcában, valamint a Fő út 73. sz. alatti társasház földszintjén is van bérbe adott ingatlan. 
Aranyi János Gábor képviselő, a bizottság tagja

Van olyan lakás, ami üres?
Vörös Sándor polgármester úr

Most adták vissza a Fő út 24-be egy lakás bérletét, illetve a Hősök tere 1. sz. alatti lakók is a hónap végén kiköltöznek. Mindkettő lakást mindaddig nem adjuk bérbe, amíg nem tudjuk, hogy kell-e szolgálati jelleggel. 
Aranyi János Gábor képviselő, a bizottság tagja

Véleményem szerint ezeket a lakásokat csak ugródeszkának kellene kiadnunk, ne úgy, hogy egy életet éljen le benne valaki. 
Tóth József képviselő, a bizottság elnökhelyettese

Több helyen határozott idejű szerződést kötnek minden bérlővel, amit minden évben meg kell újítani. 
Vörös Sándor polgármester úr

Nálunk úgy van, hogy a szolgálati lakásban addig lakhat a bérlő, amíg nálunk dolgozik. A szociális lakásokat 1,2, illetve 3 évre adjuk bérbe. 
Nagy Erzsébet jegyző

Egyébként bármikor fel lehet mondani a bérleményeket felmondási határidővel. 

Molnár Gyula képviselő, a bizottság elnöke

Megkérdezem a bizottság tagjaitól, hogy van-e valakinek kérdése a napirenddel kapcsolatban?

A bizottság tagjai részéről kérdés nem volt.

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a vagyonrendelet tervezet elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

68/2023. (V. 24.) P.Ü.V. Biz.hat.

Javaslat az önkormányzat vagyonáról és a vagyongazdálkodás  

szabályairól szóló rendelet módosítására























H a t á r o z a t
1./ A Pénzügyi, Ügyrendi, Humán és Városgazdálkodási Bizottság úgy határoz, hogy az önkormányzat vagyonáról és a vagyongazdálkodás szabályairól szóló rendelet tervezetet elfogadásra javasolja.

2./  Ezen határozatról értesül:

- Molnár Gyula képviselő, a bizottság elnöke

IV. Napirend:
       7. a)  Békepárti határozat elfogadása
                Előterjesztő: Vörös Sándor polgármester 

                Előterjesztésért felelős: Nagy Erzsébet jegyző
Molnár Gyula képviselő, a bizottság elnöke

A Megyei Jogú Városok Szövetségének elnökétől kaptuk az előterjesztését, melyben minden önkormányzatot felszólít, hogy összefogásra van szükség a szomszédunkban dúló háború, és az elhibázott Brüsszeli szankciók miatt. A települések is csak akkor tudnak tovább fejlődni, ha végre béke lesz. Ezért elnök úr javasolja, hogy csatlakozzunk ahhoz a békepárti határozathoz, amit az Országgyűlés az 5/2023. (III. 31.) számon fogadott el az orosz-ukrán háború egyéves évfordulójáról. Kéri, hogy erősítsük meg mis is Magyarország békepárti álláspontját. Azért is fontos, hogy kiálljunk a béke mellett, mert ezzel jelezhetjük, hogy a falvainkban, a városainkban élő emberek legfőbb vágya, hogy biztonságban élhessenek. Javaslom, hogy a békepárti határozatot javasoljuk a képviselő-testületnek elfogadni.
Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

69/2023. (V.24.) P.Ü.V. Biz.hat.

Békepárti határozat

1./ A Pénzügyi, Ügyrendi, Humán és Városgazdálkodási Bizottság javasol egyetérteni a melléklet szerinti orosz-ukrán háború egyéves évfordulójáról szóló 5/2023. (III. 31.) OGY határozattal.

2./  Ezen határozatról értesül:

- Molnár Gyula képviselő, a bizottság elnöke

V. Napirend:
     7. b)  Javaslat a helyi építési szabályokról szóló rendelet módosítására
              Előterjesztő: Vörös Sándor polgármester

              Előterjesztésért felelős: Nagy Erzsébet jegyző
Molnár Gyula képviselő, a bizottság elnöke

Dunavecse Város Önkormányzat Képviselő-testülete 226/2022.(XII.14.) Kt.h. határozatával döntött a Dunavecse 0265/37 és 076/14 helyrajzi számú telkeket érintő körforgalomra és a 0254/1, 0254/2, 0254/3, 0263/89 helyrajzi számú telkeket érintő iparterületre vonatkozó településrendezési eszközök módosításáról, és ezeket a területeket az önkormányzat kiemelt fejlesztési területté nyilvánította és döntött a településrendezési terv módosításának egyszerűsített eljárásrend szerint módosításának megindításáról. A tervezet az OTÉK 2012. augusztus 6-án hatályos állapota szerinti tartalommal elkészült. A partnerségi véleményezési eljárást az önkormányzat a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 15/2017 (XI.2.) önkormányzati rendelet alapján lefolytatta, melynek keretében 2023. február 23-án tervismertető lakossági fórumot tartott. A lakossági fórumon érdemi észrevétel nem volt, és a közzététel ideje alatt észrevétel sem írásban sem szóban nem érkezett. Az önkormányzat hivatali kapun keresztül lefolytatta a környezeti értékelés szükségességéről szóló előzetes eljárást. Az eljárás során egyik véleményező sem tartotta szükségesnek a 2/2005. Kormányrendelet szerinti dokumentáció és eljárás lefolytatását, az állami főépítész azonban kérte, hogy a dokumentáció kiemelten vizsgálja a módosítások épített környezetre gyakorolt hatását. A dokumentáció ezzel kiegészült. Dunavecse Város Önkormányzat Képviselő-testülete 66/2023.(III.8.) Kt.h. határozatával úgy döntött, hogy a folyamatban lévő, a Dunavecse 51-es út-Kelédháti út kereszteződésében tervezett körforgalmi csomópont és a 0254/1, 0254/2, 0263/89 helyrajzi számú ingatlanokat érintő településrendezési eszközök  módosításához nem készíttet környezeti vizsgálati dokumentációt.
A Schneider Electric elektronikai üzemének megközelítéséhez új körforgalmi csomópont épül, melynek engedélyezési tervei a hatályos szabályozással nincsenek összhangban. A csomópont megvalósításához szükséges a körforgalmi csomópont szabályozásának kismértékű korrekciója, amely az engedélyezett úttervek alapján készült el és a kisajátítás alapjául szolgál. Javaslom a rendelet tervezetet elfogadni.
Megkérdezem a képviselő-testület tagjaitól, hogy ki ért egyet a helyi építési szabályokról szóló rendelet módosításával?

A bizottság tagjai 3 igen szavazattal, ellenszavazat nélkül az alábbi határozatot hozták:

70/2023. (V.24.) P.Ü.V. Biz.hat.

Javaslat a helyi építési szabályokról szóló
rendelet módosítására








  
    H a t á r o z a t
1./ A Pénzügyi, Ügyrendi és Városgazdálkodási Bizottság megtárgyalta a napirendet és úgy határoz, hogy javasolja elfogadni a helyi építési szabályairól szóló 29/2004. (X.27.) önkormányzati rendelet módosítását.
2./  Ezen határozatról értesül:

- Molnár Gyula képviselő, a bizottság elnöke

VI. Napirend:
       7. c) Javaslat a közterület nevek, valamint a házszámozásról szóló

              Önkormányzati rendelet módosításáról

      
   Előterjesztő: Vörös Sándor polgármester
               Előterjesztésért felelős: Nagy Erzsébet jegyző
Molnár Gyula képviselő, a bizottság elnöke

A Bács-Kiskun Vármegyei Kormányhivatal megvizsgálta, hogy a települési önkormányzatok teljesítették-e a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv) 143. § (3) bekezdésében meghatározott a közterületek elnevezésének, valamint az elnevezésük megváltoztatására irányuló kezdeményezés és a házszám-megállapítás szabályaira vonatkozó rendeletalkotási kötelezettségüket. Ennek kapcsán szakmai segítségnyújtással és javaslattal éltek az önkormányzatok felé.

Az önkormányzati rendelet bevezető része egyszerre utal eredeti, valamint felhatalmazáson alapuló rendeletalkotásra, ezért a bevezető részt módosítani szükséges. Mötv. 14/A. §-ának, ezért ezeket javasolt hatályon kívül helyezni. Az önkormányzati rendelet 2. §. c) pontja olyan értelmező rendelkezést tartalmaz, mely nem egyezik a házszám meghatározására vonatkozóan a központi címregiszterről és a címkezelésről szóló 315/2014. (XII.23.) Korm.rendelet (a továbbiakban: KCR Korm. rendelet) 1.§ 7. pontjában meghatározottaknak. Az önkormányzati rendelet 4. § (3) bekezdés rendelkezése szerint közterület nem kaphat arab, vagy római számot. A 303/2007. (XI.14.) Korm.rendelet így szabályoz: 5. § (5)Minden házszámmal ellátott épületen a tulajdonosnak fel kell tüntetnie a házszámot. (6)Minden, az (1) bekezdés szerint elnevezett közterületet az elnevezése feltüntetésével kell megjelölni.
Az önkormányzati rendelet ezzel szemben általánosságban tiltja az arab és római számok használatát. Az önkormányzati rendeletnek tartalmaznia kell, hogy milyen módon történik a házszám megállapítása több közterületet érintő telek esetében. Erre vonatkozóan a rendelet kiegészítésre szorul az alábbiakkal: „Ha az ingatlan több közterülettel is érintkezik (saroktelek, átmenő telek), a házszámot csak egy közterületre kell és lehet megállapítani.”
Javaslom a rendelet tervezet elfogadását.
Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a közterület nevek, valamint a házszámozásról szóló önkormányzati rendelet módosításával?
A bizottság tagjai 3 igen szavazattal, ellenszavazat nélkül az alábbi határozatot hozták:

71/2023. (V.24.) P.Ü.V. Biz.hat.

Javaslat a közterület nevek, valamint a házszámozásról szóló

Önkormányzati rendelet módosításáról











H a t á r o z a t
1./ A Pénzügyi, Ügyrendi és Városgazdálkodási Bizottság megtárgyalta a napirendet és úgy határoz, hogy javasolja elfogadni a közterület nevek, valamint a házszámozásról szóló Önkormányzati rendelet módosítását.
2./  Ezen határozatról értesül:

- Molnár Gyula képviselő, a bizottság elnöke

VII. Napirend:
        7.d) Közbeszerzési eljárással kapcsolatos döntés
 Előterjesztő: Vörös Sándor polgármester

 Előterjesztésért felelős: Ginál Róbert gazdálkodási csoportvezető
Molnár Gyula képviselő, a bizottság elnöke

A TOP_PLUSZ-2.1.1-21-BK1-2022-00017 számú Épületenergetikai fejlesztés Dunavecse településen című pályázatunk (a Településellátó Báthory utcai telephelyének felújítása) nyílt közbeszerzési eljárásával kapcsolatosan az árajánlatok beérkeztek. A közbeszerzést végző cég a közbenső döntést követő hiánypótlásokat is lebonyolította, így a következő lépés, hogy az eljárásban érintett bíráló bizottsági tagok végső döntési javaslatát a testület elfogadja. A döntési javaslat tartalmazza mindkét rész esetében a nyertes ajánlattevőt és a megvalósításhoz szükséges önrész összegét az alábbiak szerint: 1. rész esetében 105.056.482 Ft a nettó ajánlati árat adott a nyertes, így az IM PRODUCT Kft-t (1223 Budapest, Rózsakert utca 3-11. D.ép. A.lház) nyertessé és a Böröcz Generál Építő és Szolgáltató Kft. és Civil-Tech Kft. közös ajánlattevőket, mint BC-Konzorcium (2400 Dunaújváros, Hajnal utca 11. 4/3.) második legkedvezőbb ajánlattevővé való nyilvánítását javasolja a bíráló bizottság. A 2. rész esetében 6.899.127 Ft a nettó ajánlati árat adott a Generál Építőipari Kft. (6300 Kalocsa, Vasút u. 20.) az ő nyertessé való nyilvánítását javasolja a bíráló bizottság. Javasolom elfogadni a közbeszerzést lezáró döntésről szóló határozati javaslatot.

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

72/2023. (V.24.) P.Ü.V. Biz.hat.

Közbeszerzési eljárással kapcsolatos közbeszerzést lezáró döntés
/TOP Plusz 2.1.1-21 azonosító számú „Önkormányzati épületek

energetikai korszerűsítése” ÖTI felújítása/
















H a t á r o z a t
1./ A Pénzügyi, Ügyrendi és Városgazdálkodási Bizottság úgy határoz, hogy a TOP_PLUSZ-2.1.1-21-BK1-2022-00017 azonosító számú „Önkormányzati épületek energetikai korszerűsítése” elnevezésű pályázat keretében a „Dunavecse ÖTI telephely felújítása, kialakítása” tárgyú közbeszerzési eljárásban a bíráló bizottság 1. részre vonatkozó végső döntési javaslatát javasolja elfogadni.
A bizottság az 1. rész esetében az IM PRODUCT Kft-t (1223 Budapest, Rózsakert utca 3-11. D.ép. A.lház) nyertessé, a Böröcz Generál Építő és Szolgáltató Kft. és Civil-Tech Kft. közös ajánlattevőket, mint BC-Konzorcium (2400 Dunaújváros, Hajnal utca 11. 4/3.) második legkedvezőbb ajánlattevővé nyilvánítja a bíráló bizottság javaslata szerint.

2./ A bizottság az ÖTI Báthory utcai telephelyén lévő épület tető felújításához kapcsolódó közbeszerzési eljárásban a bíráló bizottság 2. részre vonatkozó végső döntési javaslatát javasolja elfogadni.
A bizottság a 2. rész esetében a Generál Építőipari Kft. (6300 Kalocsa, Vasút u. 20.) nyertessé való nyilvánítását javasolja elfogadni a bíráló bizottság javaslata alapján.

3./ A bizottság továbbá úgy dönt, hogy a teljes beruházás megvalósításához szükséges önrészt nettó 9.340.562,- Ft azaz bruttó 11.862.513,- Ft összegét az alábbiak szerint:

1. részre: nettó 2.441.435,- Ft (azaz bruttó 3.100.622,- Ft-ot), 2. részre: nettó 6.899.127,- Ft (azaz bruttó 8.761.891,- Ft) összegben a 2023. évi költségvetése terhére javasolja biztosítani.
4./  Ezen határozatról értesül:

- Molnár Gyula képviselő, a bizottság elnöke

Molnár Gyula képviselő, a bizottság elnöke

A napirend másik része a TOP-Plusz-1.2.3-21-BK1-2022-00013 számú Belterületi közutak fejlesztése Dunavecse I. ütem című pályázatunk (a Petőfi utca útburkolat felújítása) közbeszerzése a testület korábbi döntésének megfelelően kiírásra került.

A költségvetéssel kapcsolatosan több észrevétel érkezett, amely miatt a tervező több ponton módosította a korábban leadott anyagát. A módosítások a közbeszerzési szakértő szerint jelentős mértékűek voltak, ezért az eljárás visszavonását és egy új eljárás megindítását javasolták. Javaslom elfogadni a határozati javaslatot.
Vörös Sándor polgármester úr

Rengeteg tisztázó kérdés érkezett a munka irányába, az alapprobléma az volt, hogy a költségvetés a kódok alapján készült és ebben vannak összevont költségcsoportok. A kérdések egy része arra vonatkozott, hogy bizonyos tételek benne vannak-e ebbe az összevont csoportokba. Mivel költség kiírási kérdéseket is felvetett, ezért azt gondolta a közbeszerzési szakértő, hogy tisztább helyzetet teremt, ha ezeket a költségvetési tételeket szétbontja. Javasolta az újra kiírást, mert akkor nem lesz támadási pont. Egyébként volt pár apróbb műszaki kérdés is.
Molnár Gyula képviselő, a bizottság elnöke

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

73/2023. (V.24.) P.Ü.V. Biz.hat.

Döntés a Dunavecse Petőfi utca útburkolat felújítás 1. üteméhez
kapcsolódó közbeszerzési eljárás ajánlati felhívásával 
visszavonásával és újra kiírásával kapcsolatosan










H a t á r o z a t
1./ A Pénzügyi, Ügyrendi és Városgazdálkodási Bizottság a „Belterületi közutak fejlesztése” című TOP-Plusz-1.2.3-21-BK1-2022-00013 azonosító számú „Dunavecse Petőfi Sándor utca útburkolat felújítása” elnevezésű pályázat közbeszerzéséhez kapcsolódó 1. körös kiírását a műszaki tartalom módosítása miatt javasolja visszavonni.
2./ A bizottság továbbá javasolja, hogy a tervezési dokumentáció átdolgozását követően az eljárás kerüljön újból megindításra.

3./  Ezen határozatról értesül:

- Molnár Gyula képviselő, a bizottság elnöke

VIII. Napirend:
         7.e) Múzeum ingyenes tulajdonba adásának kezdeményezése
         Előterjesztő: Vörös Sándor polgármester

         Előterjesztésért felelős: Nagy Erzsébet jegyző
Molnár Gyula képviselő, a bizottság elnöke

A Dunavecse, belterület 64 hrsz-ú, „kivett múzeum” rendeltetésű ingatlan jelenleg a Magyar Állam tulajdonában van, és természetben a Dunavecse, Petőfi tér 1. szám alatti Helytörténeti kiállítás. A Magyar Falu Program támogatási rendszere 2021. évben újabb elemmel bővült, Magyarország Kormányának döntése alapján az 5000 fő szám alatti települések visszakaphatják a Magyar Nemzeti Vagyonkezelő Zrt, tulajdonosi joggyakorlása alatt lévő, de helyi szinten használati potenciába tartozó ingatlanokat. Jelen esetben lehetőség van rá, hogy a Dunavecse, Petőfi tér 1. szám alatt lévő Dunavecse 64 hrsz-ú ingatlan, azaz a Petőfi Múzeum épületének önkormányzati tulajdonba kerülését kezdeményezzük a Magyar Nemzeti Vagyonkezelő Zrt.-től. A bizottság javasolja elfogadni a határozati javaslatot.

Megkérdezem a bizottság tagjaitól, hogy ki ért egyet a múzeum ingyenes tulajdonba adásáról szóló határozati javaslat elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

74/2023. (V. 24.) Kt. h.

a Dunavecse 64 hrsz-ú ingatlan ingyenes 

önkormányzati tulajdonba adásának kezdeményezése











H a t á r o z a t

1. A Pénzügyi, Ügyrendi és Városgazdálkodási Bizottság a nemzeti vagyonról szóló 2011. évi CXCVI. törvény 13. §-ában foglaltak valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában (és Dunavecse Város Önkormányzata vagyonkezelésében) lévő Dunavecse 64. helyrajzi számon felvett, kivett múzeum megnevezésű, 279 m2 területű ingatlan 1/1 tulajdoni hányadának ingyenes önkormányzati tulajdonba adását.

2. Az ingatlant az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés 7.)pontjában meghatározott kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása feladatainak ellátása érdekében kívánja tulajdonba venni és helytörténeti gyűjtemény elhelyezése és működtetése céljára kívánja felhasználni.
3. A bizottság javasolja Dunavecse Város Önkormányzatának a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.
Az Önkormányzat tudomással bír arról, hogy az igényelt ingatlan örökségvédelmi védettség alatt áll, és az ingatlan önkormányzati tulajdonba kerülése esetén javasolja vállalni az ehhez kapcsolódó kötelezettségek megtartását és teljesítését.
4. A bizottság javasolja felhatalmazni a polgármestert, hogy a Dunavecse 64 hrsz.-ú ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.
5. A bizottság javasolja felhatalmazni a polgármestert, hogy a Dunavecse 64 hrsz.-ú ingatlan ingyenes önkormányzati tulajdonba adására vonatkozó megállapodást aláírja.
      6.  Ezen határozatról értesül:

           Molnár Gyula képviselő, a bizottság elnöke
IX. Napirend:
6. f) Pályázati felhívásra beérkezett ajánlatok megtárgyalása 
          (önkormányzati ingatlan értékesítése, 1849/2)

                 Előterjesztő: Vörös Sándor polgármester

     Előterjesztésért felelős: Nagy Erzsébet jegyző
Molnár Gyula képviselő, a bizottság elnöke

A Dunavecse 1849/2 hrsz-ú ingatlan pályázati felhívásra egy ajánlat érkezett Dézsi József részéről, aki az ingatlanért 1.300.000 Ft összeget ajánlott. Javaslom az ajánlat elfogadását.
Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

75/2023. (V. 24.) Kt. h.

Ingatlan értékesítése
(1849/2)

 









H a t á r o z a t

















1./ A Pénzügyi, Ügyrendi és Városgazdálkodási Bizottság úgy rendelkezik, hogy az önkormányzat tulajdonát képező belterület 1849/2 hrsz. sz. alatt található, kivett beépítetlen terület megnevezésű, - Dunavecse, Fáy A. u. 22. - 550 m2 nagyságú ingatlanát Dézsi József (6087 Dunavecse, Jókai u. 47.) részére javasolja értékesíteni a pályázati ajánlata alapján 1.300.000 Ft összegért.

2./  A bizottság javasolja felkérni Vörös Sándor polgármester urat a szerződés aláírására, valamint a további teendők ellátására.

3./  Ezen határozatról értesül:

      - Molnár Gyula képviselő, a bizottság elnöke
X. Napirend:
      7. g)   Javaslat önkormányzati ingóság értékesítésére (homlokrakodó)
                 Előterjesztő: Vörös Sándor polgármester

     Előterjesztésért felelős: Nagy Erzsébet jegyző
Molnár Gyula képviselő, a bizottság elnöke

A bizottság megtárgyalta a napirendet és javasolja pályázat útján meghirdetni értékesítés céljából a Metal-Fach gyártmányú homlokrakodót.

Vörös Sándor polgármester úr

Volt egy régi MTZ-nk, amire a közmunkaprogramból vásároltunk egy homlokrakodót 5 évvel ezelőtt. Azóta a Magyar Faluprogramból vásároltunk egy új MTZ-t homlokrakodóval, így megmaradt a régi homlokrakodó. Az eszköz eladható, áprilisban lejárt az öt év fenntartási időszak. A főszabály az, hogy mivel közmunkaprogramból vásároltuk nem fordíthatjuk másra a bevételt csak közmunkaprogramra. Javaslom, hogy az árat a testületi ülésen hozzuk meg.
Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

76/2023. (V. 24.) Kt. h.

Önkormányzati ingóság értékesítése










H a t á r o z a t

1./ A Pénzügyi, Ügyrendi és Városgazdálkodási Bizottság úgy határoz, hogy az önkormányzat tulajdonát képező METAL-FACH gyártmányú, T-229 típusú, homlokrakodót értékesíteni javasolja. Ennek érdekében 14 nap időtartamra pályázat útján meghirdeti értékesítés céljából.
2./ A bizottság javasolja felkérni

- Nagy Erzsébet jegyzőt a pályázati felhívás közzétételére,

- Vörös Sándor polgármestert, hogy a legjobb ajánlatot adóval kösse meg a szerződést. 

3./ Ezen határozatról értesül:

- Molnár Gyula képviselő, a bizottság elnöke

XI. Napirend:
      7. h)   Döntés pályázaton való indulásról
                Előterjesztő: Vörös Sándor polgármester
                 Előterjesztésért felelős: Vörös Sándor polgármester
Molnár Gyula képviselő, a bizottság elnöke

A Magyar Falu Program keretében „Út, híd, járda építése/felújítása” című pályázat keretében van lehetőség egy utca burkolatjavítására. Az előterjesztésben szereplő utcák közül ki kellene egy utcát választani a felújításra. A pályázat 100 %-os támogatási intenzitású előfinanszírozott támogatást biztosít.
Vörös Sándor polgármester úr

Annyival kiegészíteném, hogy az adóerőképességünk az elmúlt időszakban olyan jól sikerült, hogy szolidaritási hozzájárulás fizetésére vagyunk kötelezettek. Gyakorlatilag a pályázat nyerési esélye jelentősen csökken. Továbbá az egész országra 5 milliárd forint áll rendelkezésre, ami nagyon kevés. Javaslom, hogy induljuk a pályázaton, csak a mértéket kell eltalálni. A pályázati kiírásban a maximálisan pályázható összeg 40 millió forint szerepel. Ebből 2 % az, ami projekt menedzsmentre, tervezésre lejön. Az előterjesztésben tettem javaslatot azokra az utcákra, amiből ki kellene választani egyet. A Katona J. és Alkony utca vonatkozásában a teljes szakaszra ez a pénz nem elég. 
Tóth József képviselő, a bizottság elnökhelyettese

Javaslom, hogy az Alkony utcára adjuk be a pályázatot. 

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

77/2023. (V. 24.) Kt. h.

Döntés pályázaton való indulásról




















H a t á r o z a t

1./ A Pénzügyi, Ügyrendi és Városgazdálkodási Bizottság úgy határoz, hogy az MFP-UHJ/2023. „Út, híd járda építése/felújítása” című pályázaton indulni kíván az Alkony utca felújításával, maximum 40.000.000 Ft összegben. 

2./ A bizottság javasolja felkérni Vörös Sándor polgármester urat a további teendők ellátására.

3./ A bizottság javasolja megbízni Vörös Sándor polgármestert, hogy 3 vállalkozástól kérjen be a tervezésre ajánlatot, amennyiben a kapott árajánlatok alapján nem szükséges önerőt biztosítani, úgy a legkedvezőbb ajánlatot adóval kösse meg a szerződést. 

4./ Ezen határozatról értesül:

- Molnár Gyula képviselő, a bizottság elnöke

XII. Napirend:
        7. i) Dunavecse Kölcsey, Kisfaludy és Bem utcák szennyvízelvezetési terve

                Előterjesztő: Vörös Sándor polgármester
Vörös Sándor polgármester úr

Kértem árajánlatot a tervezésre, a gerinc tervezése úgy történt meg, hogy alkalmas legyen a három utca befogadására, illetve az utcák végén lévő aknák úgy lesznek kialakítva, hogy abban benne lesznek a csőnek a befogadója. Arra gondoltam, hogy meg kellene rendelni a három utcára külön a tervezést, illetve a vízjogi engedélyt megkérni. Így előbb-utóbb lenne lehetőségünk, hogy utcába bevezetessük a szennyvizet. Szóba már kértem árajánlatot a fenti munkára, a kalkulált tervezési díj 1.360 eFt + ÁFA. Azért szeretném most megcsináltatni, mert a Bem utca geodéziai mérését ő már megcsináltatta. A lakókat erről tájékoztatni fogjuk, illetve ki fogjuk számolni a bekötési díjat. 
Tóth József képviselő, a bizottság elnökhelyettese

Kérdésem, hogy a gerincet úgy fogják kialakítani, hogy minden utca elején lesznek gyűjtőaknák?
Vörös Sándor polgármester úr

Igen.
Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a Kölcsey, Kisfaludy és Bem utcák szennyvízelvezési tervének megrendelésével?
A bizottság tagjai 3 igen szavazattal, ellenszavazat nélkül az alábbi határozatot hozták:

78/2023. (V. 24.) Kt. h.

Dunavecse Kölcsey, Kisfaludy és Bem utcák 
szennyvízelvezetési terve












H a t á r o z a t

1./ A Pénzügyi, Ügyrendi és Városgazdálkodási Bizottság úgy határoz, hogy Dunavecse Kölcsey, Kisfaludy és Bem utcák szennyvízelvezési tervét javasolja megrendelni az előterjesztésben szereplő árajánlat alapján a Galway Mérnöki és Szolgáltató Bt.-től.
2./ Ezen határozatról értesül:

- Molnár Gyula képviselő, a bizottság elnöke

Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 14,48-kor bezárta.

Kmft.


       Molnár Gyula


                                   Aranyi János Gábor
                       Képviselő                                                        
        Képviselő  

                a bizottság elnöke                                                               a bizottság tagja

